OzLabs/hebrew-wiki-articles huggingface dataset:
נובלס

סיגריית נובלס
סיגריית נובלס

נוֹבְּלֶס הוא מותג סיגריה ישראלי המיוצרת על ידי חברת דובק. הסיגריה הושקה בשנת 1952. לסיגריה נובלס יש 4 סוגים, נובלס פילטר, נובלס בלנד, נובלס אמריקאן בלו (שיוצרה משנת 2003 עד 2007) ונובלס גולדן וירג'יניה (המיוצרת משנת 2009).

מותג זה היה בעבר זול יחסית למותגים אחרים הנמכרים בשוק הישראלי, אך היום, לאחר עליית מחירי הטבק והסיגריות, מחירו דומה פחות או יותר לשאר מותגי הסיגריות.

השם "נובלס" מקורו במונח הצרפתי Noblesse oblige שמשמעותו "האצילות מחייבת".

שם זה ניתן לסיגריה על מנת להקנות לה נופך יוקרתי, ועל סמך הטענה כי היא מיוצרת מטבק וירג'יניה איכותי ומובחר.

לסיגריות נובלס שמור מקום מיוחד בהוויה הישראלית, כמאפיין של צעירים פורקי עול השואפים לממש את ערכי מהפכת שנות ה-60 "סקס, סמים ורוקנרול". ככל הנראה מקום זה הוקנה למותג עקב חלוקת סיגריות נובלס בחינם בקיבוצים, בהם הפכה למאפיין של הצעירים וגרעיני נח"ל.

== קישורים חיצוניים ==
* [https://web.archive.org/web/20200611090307/https://www.dubek.co.il/ נובלס] באתר חברת דובק

קטגוריה:סיגריות
קטגוריה:מותגים
אבמאמה

מפת האי
אבמאמה (באנגלית: Abemama) הוא אטול אלמוגים במרכז האוקיינוס השקט, המצוי במרכז שרשרת איי גילברט שבקיריבטי. האי נמצא כ-140 ק"מ דרום מזרח לטאראווה וצפונית לקו המשווה. שטח האי 16 קמ"ר ומתגוררים בו כ-3,300 תושבים.

האטול מורכב מאיונים המצויים סביב לגונה עמוקה. האיונים בחלקו המזרחי של האטול מקושרים בסוללת עפר שעליה כביש.

המרכז האדמיניסטרטיבי של האטול הוא הכפר קאריאטבייק ובו בניין המנהלה, בית החולים המקומי ותחנת המשטרה. בצפון האטול, בקרבת העיר טאביאנג מצוי משטח נחיתה.

בשנת 1889 התגורר באי הסופר רוברט לואיס סטיבנסון. באי קבור הצ'יף בינוקה המונצח בספרו של סטיבנסון "בים הדרומי".

==קישורים חיצוניים==

* 

קטגוריה:איי גילברט
קטגוריה:קיריבטי: אטולים
קטגוריה:איים באוקיינוס השקט
אראנוקה

אראנוקה (באנגלית: Aranuka) הוא אטול אלמוגים המצוי במרכז האוקיינוס השקט. האטול הוא אחד האיים בשרשרת איי גילברט שבקיריבטי. האי ממוקם צפונים לקו המשווה. שטחו של האי 13.3 קמ"ר ומתגוררים בו כ-1000 תושבים.

האטול משולש בצורתו, והוא גדול בשטחו מאטול אופייני. האטול מורכב למעשה משני איים - הדרומי, בואריקי היוצר את בסיס המשולש, והצפוני טאקאנג היוצר את קודקוד המשולש. האיים מקושרים זה לזה ברצועת חול. במרכז, בין שני האיים, מצויה הלגונה.

בחלקו הצפוני של האי בואריקי מצוי משטח נחיתה.

==קישורים חיצוניים==

קטגוריה:איי גילברט
קטגוריה:קיריבטי: אטולים
סטושי טג'ירי

סטושי טג'ירי (ביפנית: 田尻 智; נולד ב-28 באוגוסט 1965) הוא מתכנן משחקי מחשב יפני, שהתפרסם בעקבות יצירת משחק הווידאו "פוקימון".

==ביוגרפיה==
סטושי טג'ירי נולד בשנת 1965 למשפחה יפנית. בגיל צעיר נהנה מיופיים של היערות, ונהג לאסוף ולהחליף חרקים כדי להשלים את אוסף החרקים שלו. בנוסף נהג לשחק במשחקי וידאו, ובבגרותו עבד כבוחן של משחקי וידאו עבור מגזינים.

בשנת 1982 החליט סטושי, יחד עם כמה מחבריו, לייסד את "GameFreak" - מגזין לסיקור משחקי וידאו חדשים וספרי קומיקס. כשגברה הפופולריות של "GameFreak", הוציא סטושי לאור שני ספרים: "CAP Land" ו-"Catch 'em all CAP land". במהלך שנות ה-80 של המאה העשרים החליטו אנשי הצוות של מגזין "GameFreak" לפתח משחקי וידאו בעצמם, ועברו ממשרדם בעל החדר האחד למגדלי נינטנדו ביפן. הם פיתחו משחקי וידאו כדוגמת "הביצה של יושי" ("Yoshi's Egg"), שיצא בארצות הברית תחת השם Yoshi ובאירופה תחת השם "Mario and Yoshi".

בשנת 1991, עם הופעת קונסולת הגיים בוי, דמיין לעצמו סטושי משחק ללכידת ואיסוף מפלצות, המבוסס על החרקים אותם נהג לאסוף בילדותו. כך החל לפתח את משחק הווידאו פוקימון. הוא הוסיף שכבות של דמויות גיבורי על לגיבורי המשחק. את רעיון ההחלפה שלהם הגה סטושי כאשר ראה שני ילדים משחקים בקונסולת הגיים בוי זה לצד זה. יחד עם שיגרו מיאמוטו, היוצר של "סופר מריו", הם פיתחו את טכנולוגיית הלינק, אשר עדיין משתמשים בה כיום. עם הגיעו של האישור מחברת נינטנדו, החלו סטושי וצוותו בפיתוח המשחק, שערך 5 שנים, הזמן הארוך ביותר בהיסטוריה של נינטנדו בפיתוח משחקים. בעקבות המשחק הראשון הופיעו משחקים נוספים, סדרת טלוויזיה וסרטים.

==קישורים חיצוניים==
* [http://pokedream.com/pokemon/infocenter/tajiri.php ראיון עם סטושי טג'ירי]
* [http://www.mobygames.com/developer/sheet/view/developerId,128020/ דיוקן של סטושי טג'ירי]
* אמדאו פלזה [https://web.archive.org/web/20070126085524/http://www.ampednews.com/features/182/2 "הצדעה למתכנני משחקים יפנים"]
* [http://www.next-gen.biz/index.php?option=com_content&task=view&id=2523&Itemid=2&limit=1&limitstart="100 מתכנני המשחקים הטובים ביותר"]
* Mary Roach, [http://www.wired.com/wired/archive/7.12/cute.html?pg=3&topic=&topic_set= Cute Inc.], 1999, Wired

קטגוריה:ערכים שבהם תבנית בריטניקה אינה מתאימה
קטגוריה:נינטנדו
קטגוריה:מעצבי משחקים
קטגוריה:יפנים שנולדו ב-1965
קטגוריה:מעצבי משחקי וידאו יפנים
החברה האמריקנית לסרטן

תמותת גברים מסוגי סרטן שונים, מתוך דו"ח ה ACS לשנת 2005
תמותת נשים מסוגי סרטן שונים, מתוך דו"ח ה ACS לשנת 2005
החברה האמריקנית לסרטן (באנגלית: American Cancer Society או ACS) היא ארגון רפואי בארצות הברית. הארגון נוסד בשנת 1913 ונקרא תחילה החברה האמריקנית לשליטה בסרטן. בשנת 1945 שונה השם לשם המקובל היום. מטרת הארגון המוצהרת היא להוות "ארגון כלל ארצי, קהילתי, התנדבותי, למחקר רפואי, המוקדש לבעור הסרטן על ידי מניעת הסרטן, הצלת חיים והפחתת סבל מן המחלה על ידי מחקר, חינוך, שתדלנות ומתן שירותים. מרכז הארגון ממוקמת באטלנטה (ג'ורג'יה) אך סניפי הארגון ממוקמים בכל המדינות המרכיבות את ארצות הברית במעל 3,400 סניפים מקומיים.

החברה האמריקנית לסרטן מקיימת את מטרות הארגון על ידי:
*סיפוק מענקי מחקר לקהילייה המדעית.
*ניהול מסעות פרסום ליידוע הציבור לגבי המחלה והדרכים להימנע ממנה.
*פרסום דוחות סטטיסטיים שנתיים המפרטים את שכיחות סוגי הסרטן השונים בכל המדינות המרכיבות את ארצות הברית.
*הכנת ניירות עמדה והמלצות לחקיקה בקונגרס

== ראו גם ==
* החברה האמריקנית לאונקולוגיה קלינית

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:חקר הסרטן
קטגוריה:אונקולוגיה
קטגוריה:ארצות הברית: ארגוני בריאות ורפואה
אמריקאית, חקר
אפרים בן יעקב מבון

רבי אפרים ברבי יעקב מבונא (ד'תתצ"ב - ד'תתקנ"ז, 1132–1197) היה מבעלי התוספות באשכנז, פרשן, פייטן ופוסק. יחד עם אחיו רבי הילל, כונו "שני בני היצהר".

ר' אפרים נולד כנראה בבון. למד אצל רבי יואל הלוי מבונא (אביו של הראבי"ה), וכשעבר ר' יואל לקולוניה (קלן) מילא את מקומו כאב בית דין בבון, כשהראבי"ה שני לו.

אחיו קלונימוס נפטר בלא בנים, ובספרות הפוסקים מובא שהוא ואחיו רצו לייבם את האלמנה והיא לא רצתה, ולכן הוכרחה לשלם פיצוי של מאה זקוקים כסף כדי שתחלוץ.

מספר אגדות מפורסמות מסופרות בשמו, מהן המעשה ברבי אמנון ממגנצא שקידש את השם וכתב את הפיוט "ונתנה תוקף" הנאמר ביום כיפור, והמעשה בפייטן הקדמון יניי ור' אלעזר בירבי קליר.

== חיבוריו ==
* פיוטים: רבי אפרים היה בין חשובי הפייטנים באשכנז במאה ה-12. בין פיוטיו, הפיוט לברכת המזון בברית מילה אלהים צוית לידידך בחירך, והתחינה הארמית תא שמע מרא עלמא. כלל פיוטיו כונסו בידי אברהם מאיר הברמן בספר פיוטי רבי אפרים בר' יעקב מבונא, הוצאת שוקן, 1969.
* אחד מחיבוריו המפורסמים הוא "ספר זכירה" שראה אור בחיבור ספר זכירה: סליחות וקינות לר' אפרים ב"ר יעקב, הוצאת מוסד ביאליק, תש"ל-1970 בעריכת אברהם מאיר הברמן. בספר זה מתאר ר' אפרים את רדיפות היהודים בקהילות בון וקלן בעת מסע הצלב השני, כן הוסיף עליו אחר כך את תלאות קהילות אלה בשנים ד'תתקל"א - ד'תתקנ"ו.
* פירוש על פיוטי המחזור.
* המרדכי ושאר חכמי אשכנז מביאים במספר מקומות רב את דבריו.

== לקריאה נוספת ==
* אברהם מאיר הברמן, פיוטי רבי אפרים בר' יעקב מבונא, הוצאת שוקן תשכ"ט.

== ראו גם ==
*אלהים צוית לידידך בחירך

== קישורים חיצוניים ==
* 

== הערות שוליים ==

קטגוריה:בעלי התוספות
קטגוריה:ראשוני אשכנז
קטגוריה:כותבי זיכרונות
קטגוריה:פרשני הפיוט
קטגוריה:אבות בתי דין
קטגוריה:פייטני אשכנז וצרפת
קטגוריה:בון
קטגוריה:ילידי 1132
קטגוריה:נפטרים ב-1196
וייגאץ'

מפת האי וסביבתו
וייגאץ (ברוסית: Вайга́ч) הוא אי באוקיינוס הקרח הצפוני על גבול ים קארה וים ברנץ. רוחבו המרבי 45 ק"מ, אורכו כ-100 ק"מ והוא משתרע על פני 3,383 קמ"ר; מופרד מהיבשת (מחצי האי יוגורסקי) על ידי מצר יוגורסקי, ומהאי נוביה זמליה על ידי מצר קארה. האי מהווה חלק מהמחוז האוטונומי ננץ (במחוז ארכנגלסק) וממוקם בקצהו הצפון-מזרחי של רוסיה האירופאית.

רוב האי מורכב מאבני חול וגיר. ישנם בו נהרות, ביצות, אגמים קטנים, ומרבצי אבץ, נחושת ועופרת. צמחייתו היא מסוג טונדרה. באי שלוש מושבות: ווייגאץ', דולגאיה גובה וורנק.

האי נקרא על שם ימאי רוסי שגילה אותו במאה ה-16.

==קישורים חיצוניים==

קטגוריה:רוסיה: איים
קטגוריה:איים באוקיינוס הקרח הצפוני
קטגוריה:ננץ: גאוגרפיה
כפר הנוער ע"ש ב.צ. מוסינזון

סמל הכפר הקודם
כפר הנוער ע"ש ב.צ. מוסינזון נמצא בהוד השרון בין רמתיים למגדיאל. המוסד, שנוסד בשנת 1941, קרוי על שמו של המחנך ד"ר בן-ציון מוסינזון.

== היסטוריה ==
בית הספר נוסד ביוזמת משה קול כבית ספר חקלאי במסגרת "יסודות", רשת בתי הספר החקלאיים של תנועת הנוער הציוני. מטרת יוזמי הכפר הייתה להקים מוסד חינוכי לנוער עולה מתפוצות הגולה בשילוב עם נוער ישראלי מרחבי הארץ, לחיי עבודה, יצירה והגשמה, בתחומי המדע, הטכנולוגיה, האמנות והספורט. לשם כך נבנה כפר נוער הכולל פנימייה הפעילה עד היום. בין השאר למדו בין כתליו חלק מילדי טהראן, ועם תום מלחמת העולם השנייה קלט המוסד ילדים ניצולי שואה שעלו ארצה. בשנת 1943 סיימו בני המחזור הראשון את לימודיהם.

בתחילה נקרא "מוסד חינוכי חקלאי במגדיאל ע"ש ד"ר בן ציון מוסינזון" ובאנגלית, "Educational and Agricultural Institute of Magdiel". ב-1962 שונה השם ל"מוסד חנוכי מקצועי ע"ש בן ציון מוסינזון - מגדיאל". ב-1998 שונה השם פעם נוספת לזה הנוכחי, "כפר הנוער ע"ש ב.צ. מוסינזון".

ב-1967 נפתח בבית הספר נתיב לימודים עיוני בשיתוף המועצה המקומית הוד השרון.

== כפר הנוער במאה ה-21==
בשנות האלפיים, כפר הנוער מורכב מבית ספר תיכון ופנימיה: בית הספר המשרת את ילדי אוכלוסיית האזור, ומציע מסלולים עיוניים וטכנולוגיים. בית הספר זכה בתשע"ו בפרס הקליטה המיטיבית של עובדי הוראה חדשים מטעם משרד החינוך, ובפרס החינוך מטעם ארגון המורים בנושא שותפות תרבותית.

הפנימייה קולטת תלמידים מכל הארץ ומחו"ל וזכתה בפרס חינוך לפנימיה מצטיינת.

במסגרת התיכון נותנים מענה מגמתי רחב הכולל שלל כיתות ייחודיות.

בכפר הנוער לומדים, במסגרת תוכנית "נעל"ה", תלמידים מצפון אמריקה, אירופה, דרום אפריקה ומדינות נוספות (החל משנה 1993), וכן תלמידי עליית הנוער בתיכון קיימת תוכנית אולפן לתלמידים שאינם דוברי עברית על מנת לעזור להם להשתלב בחברה הישראלית.

במקום שוכן המרכז האקדמי שערי מדע ומשפט ובנוסף, הסמינר התיכוני האמריקאי ע"ש אלכסנדר מוס, בו מתקיימות תוכניות לתלמידי תיכון מחו"ל.

בכפר הנוער קיימת מגמה ייחודית המשלבת לימודי חקלאות ואקולוגיה, הנקראת אגרואקולוגיה עירונית. במגמה זו מיישמים החניכים את שיטת ההידרופוניקה, ומגדלים תות שדה ורוזמרין על קירות וגגות בית הספר.

מגמת המחול בהופעה

==קישורים חיצוניים==
* 
* [http://www.mosinzon.org.il אתר כפר הנוער] 
* 
* 

==הערות שוליים==

מוסינזון
קטגוריה:הוד השרון: חינוך
קטגוריה:המרכז האקדמי שערי מדע ומשפט
הרמן אבנדרות

הרמן פאול מקסימיליאן אבנדרות (בגרמנית: Hermann Paul Maximilian Abendroth; 19 בינואר 1883 – 29 במאי 1956) היה מנצח גרמני.

==ביוגרפיה==
אבנדרות, יליד פרנקפורט, למד בשנים 1900–1903 תאוריה של המוזיקה וקומפוזיציה במינכן אצל לודוויג תויל, פסנתר אצל אנה הירצל-לנגנהם וניצוח אצל פליקס מוטל.

כיהן כמנצח על תזמורות במינכן, ליבק ואסן.

משנת 1915 עד 1934 היה מנצח תזמורת גירצניך בקלן ומנהל הקונסרבטוריון של קלן (בשנים 1925 -1934 בית הספר הגבוה למוזיקה של קלן). הוא התמנה למנהל המוזיקלי של תזמורת קלן בשנת 1918. בשנים 1925, 1927 ו-1928 ביקר בברית המועצות וניצח שם על התזמורת הסימפונית הממלכתית.

בשנת 1934 החליף את ברונו ולטר (שפוטר, עקב יהדותו, בהוראת השלטון הנאצי החדש) כמנצח תזמורת גוונדהאוס של לייפציג. משנת 1934 עד 1945 היה פרופסור בקונסרבטוריון של לייפציג (בית הספר הגבוה למוזיקה בשנים 1941–1945).

לאחר מלחמת העולם השנייה התמנה למנהל מוזיקלי כללי של ויימאר, משנת 1945 עד 1956). באותה תקופה, משנת 1949 עד 1956, ניצח על תזמורת רדיו לייפציג ומשנת 1953 עד 1956 על תזמורת רדיו ברלין (המזרחית).

בשנת 1951 ניצח בפסטיבל האביב הבינלאומי למוזיקה בפראג.

אבנדרות מת בינה, ב-29 במאי 1956.

== קישורים חיצוניים ==

* 

קטגוריה:מנצחים גרמנים
קטגוריה:סגל בית הספר הגבוה למוזיקה ולתיאטרון בלייפציג
קטגוריה:גרמנים שנולדו ב-1883
קטגוריה:גרמנים שנפטרו ב-1956
הדמיה ממוחשבת

[[הדמיה רפואית לצורך הבנת המקרה על ידי המחשת האזור או הפעולה הרפואית הנדרשת]]הדמיה ממוחשבת (באנגלית: Visualization (graphics), או visualisation) היא יצירת תמונה או דגם תלת־ממדי של אובייקט באמצעות מחשבים.

תחום ההדמיות התפתח מאוד בעת האחרונה, בעיקר בשל פיתוח תוכנות ייעודיות ומנועי רינדור חדשים.אדריכלית שמדגימה מבנה בלילה]]להדמיה ממוחשבת שימושים בתחומים שונים, למשל:
* הדמיה רפואית - בדיקה לא פולשנית המציגה באופן גרפי חלקים פנימיים של גוף האדם. [http://www.eyemds.co.il/index.php?dir=site&page=articles&op=item&cs=3011 בהדמיה תלת־ממדית בגוף האדם] אפשר למצוא שימוש במכשירי צילום רנטגן, רדיוגרפיה, בדיקת אולטרה סאונד, PET, טומוגרפיה ממוחשבת, הדמיית תהודה מגנטית ועוד.
* הדמיה תעשייתית - בדיקות הדמיה בתעשייה, סריקת מסמכים ותמונות.
*הדמיה אדריכלית - זוהי הדמיה שנעשית בעיקר למבנים כדי לקבל התרשמות חיצונית או פנימית לגבי הבנייה של המבנה עוד בטרם התחילה הבנייה. הדמיות אדריכליות נחוצות בעיקר לאדריכלים אך גם ליזמים כדי להראות אותם ללקוחות למטרות מכירה. הדמיות אדריכלית לא תמיד ישקפו את המציאות בשטח, שכן בין אם היא לצורך מכירה ובין אם לצורך התרשמות כללית, עם זאת ייתכנו שינויים ולפעמים אף משמעותיים בין ההדמיה לבין המבנה הכללי בפועל.
ניצול ממוצע יחסי של [[IPv4|299x299 פיקסלים]]
בשנת 2022 הצליחו צוות חוקרים ליצור הדמיה מוצלחת של חור תולעת הניתן לתיאור בעזרת מחשב קוונטי.<ref></ref>

==קישורים חיצוניים==

* בן זיקרי, [https://studiorayz.com/מה-זה-הדמיה-אדריכלית/ הדמיה אדריכלית מה זה בכלל?], אתר [https://studiorayz.com Studio Rayz], 23 ביוני 2019
* 

== הערות שוליים ==

קטגוריה:תעשייה
קטגוריה:גרפיקה ממוחשבת
קטגוריה:טכנולוגיה רפואית
הקפאה

בפיזיקה, הקפאה או התמצקות היא תהליך שבו עובר חומר ממצב צבירה נוזל למצב צבירה מוצק. הקפאה מתרחשת בדרך כלל בעת קירור של הנוזל, אך גם בעת הפעלת לחץ על הנוזל. ההקפאה היא אחד מתהליכי שינוי מצבי הצבירה. הטמפרטורה בה נוזל הופך למוצק נקראת נקודת הקפאון.
גרף מעברים בין מצבי צבירה

==ראו גם==
* קיפאון פנים
* הקפאת מזון

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מעבר פאזה
*
תוף מרים

תוף מרים
מריל גרבוס ([[tUnE-yArDs) מנגנת בתוף מרים]]
קולות של נגינה בתוף מרים
צלמית חרס דמוית פעמון, מנגנת בטמבורין. כלי נגינה זה היה נפוץ בקרב הנשים ושימש לליווי שירה וריקודים. תקופת הברזל ב2 המאה ה-8 לפנה"ס. מתל שקמונה. אוסף המוזיאון הימי הלאומי]]

תוף מרים או טמבורין הוא כלי נגינה ממשפחת כלי ההקשה, המורכב ממסגרת עץ או פלסטיק בה משולבים זוגות של מצילות, ועליה נמתחת יריעה. לתוף מרים ישנם מעל חמישים שמות וגרסאות בתרבויות השונות ברחבי העולם. הגרסאות השונות נבדלות זו מזו בגודל המסגרת וכן גרסאות מסוימות של התוף חסרות את המצילות. גרסאות מודרניות של התוף חסרות לעיתים את היריעה.

התוף מוחזק בדרך כלל בידיו של המתופף. הניגון נעשה על ידי הכאה על היריעה באזורים שונים ובאופנים שונים, וכן על ידי צלצול במצילות בעזרת האצבעות או על ידי נענוע התוף כולו.

==היסטוריה==
בגרסתו המקורית הורכב תוף מרים ממסגרת עגולה עשויה עץ שעליה הודבקה יריעת עור של בעל חיים כגון עז, כבש ואף דג. הגרסה המוקדמת ביותר של תוף מרים המוכרת לנו, בת 3,500 שנה, נמצאה בעיראק. נמצא גם פסל ברונזה בן 5,000 שנה, המתאר דמות המנגנת בתוף זהה.

=== בתנ"ך ===
מקור השם "תוף מרים" בעברית הוא מתיאור שירת הים בה נאמר:

=== במזרח הקרוב הקדום ===

הייצור והשימוש בתוף במזרח הקרוב הקדום החל כנראה במסופוטמיה באלף ה-3 לפנה"ס. משם עבר התוף לשאר ארצות המזרח הקרוב. מקור המילה תוף כנראה במילה השומרית - dup/tup, משם עברה לשפות שמיות אחרות. באוגרית - tp, אשורית - tuppu, ארמית - tuppa, ערבית duff. השם עבר ממשפחת השפות השמיות ליוונית עתיקה - ty(m)panon והרומאים קראו לכלי בלטינית tympanum.

בחפירות ארכאולוגיות בקברים מתקופת הברזל בארץ ישראל נמצאו צלמיות בעלות גוף גלילי, האוחזות בידיהן חפץ עגול שלדעת הארכאולוגים הוא תוף. המילה "תוף" המופיעה במקרא מתייחסת לכלי נגינה חלול העשוי מסגרת ועליו מתוח עור של בעל חיים. הצלילים מופקים על ידי תיפוף על הכלי.

==סוגי תוף מרים==
גרסאות שונות של התוף מוצגות בגלריה הבאה:
{| align=center
|<gallery widths="200px" heights="145px" perrow="3">
 תמונה:Riqq.jpg|ריק (رق), ארצות ערב. קוטרו כ-25 ס"מ
 תמונה:Dayra player.jpeg|דיירה, או דוירה, מרכז אסיה
 תמונה:Daf-isfahan.jpg|דף (دف), איראן
 תמונה:Kanjira.jpg|קנג'ירה, דרום הודו
 תמונה:CarlinhosPandeirodeOuro.jpg|מוזיקאי ברזילאי מנגן על פאנדיירו
 תמונה:Rhythm Tech tambourine.jpg|תוף מרים מודרני, ללא יריעה
 </gallery>
|}

==ראו גם==
*טמבור (כלי נגינה)
*שירת מרים

==קישורים חיצוניים==

* כרים נאג'י, [http://www.youtube.com/watch?v=qGpIkItfPyc סולו על תוף מרים (رق)], יוטיוב
* נאדר מורכוס, [http://www.youtube.com/watch?v=gag_Z1cFgeA אלתור על תוף מרים (رق)], יוטיוב
* [http://www.youtube.com/watch?v=aJmPN5NP-Os דואט תוף מרים (رق)], יוטיוב
* אביעד בן יהודה על תוף מרים (رق) וטום כהן על מנדולינה, [http://www.youtube.com/watch?v=bvfvuAeX-6A קטע קצר ללא שם], יוטיוב
* חן צימבליסטה, [http://www.youtube.com/watch?v=ZKKNdphOL5o סולו על תוף מרים (رق)], יוטיוב
*https://youtu.be/PYF8Y47qZQY Mr Tambourine Man Bob Dylan
*
*
* 
*[https://www.hidabroot.org/article/1150137 מבט פנימי על תוף מרים ושירת הים]

==הערות שוליים==

קטגוריה:כלי הקשה
קטגוריה:כלי נגינה עתיקים
קטגוריה:מרים הנביאה
ליינץ

לִיֵינְץ (בגרמנית: Lienz) היא עיר במדינת טירול שבאוסטריה, והעיר העיקרית באזור מזרח טירול (חלק מטירול). העיר נמצאת על גדות הנהרות איסל ודראו, ואוכלוסייתה מונה 11,844 תושבים נכון ל-2018.

העיר ממוקמת על צומת כבישים חשוב המחבר אותה לאלטו אדיג'ה (דרום טירול) ולקרינתיה.

בעקבות צמיחתה של העיר, כמה כפרים קטנים שהיו בעבר מחוץ לעיר הפכו לפרבריה.

==התפתחות אוכלוסיית העיר==
*1900: 4,549
*1910: 6,532
*1939: 8,458
*1951: 10,096
*1971: 11,741
*1991: 12,359
*2001: 12,079
*2005: 12,042
*2018: 11,844

==ערים תאומות==
ליינץ היא עיר תאומה של:
* 
* 
* 

==קישורים חיצוניים==

* 
* 

קטגוריה:טירול: ערים
עולמו של דיסני

כריכת הגיליון האחרון, גיליון 600]]
"עולמו של דיסני" היה שבועון ישראלי לילדים בגילאי בית ספר יסודי (גילאי 6–13).

העיתון החל להתפרסם באופן חודשי לאורך 1997 והחל ממרץ 1998 באופן שבועי. עורכותיו של השבועון היו סמדר שיר, הילה איזון וליטל שמש. עורכת השבועון עד סגירתו הייתה מורן זלמה.

==ממדורי העיתון==
* "בוחן עצמי" - מוקדש לבחינה עצמית של הקורא ועוזר לו לבדוק איזה מין "טיפוס" הוא.
* "שיעור חופשי" - מדור פנאי ובידור.
* "עכבר" - (מדור המחשבים של מיקי).
* "לוח מודעות" - מדור שבו מתפרסמות תמונות, ציורים וברכות של ילדים, קוראי העיתון.
* "קומיקס" - קומיקסים מקוריים מתורגמים של: דונלד דאק, מיקי מאוס, גופי וכו'.
* "דיסני מסביב לעולם" - מדור המקדם ילדים בלימודי האנגלית.
* "מגרש המשחקים" - פעילויות לשעות הפנאי כמו פתירת תשבצים, משחקי מילים, מציאת ההבדלים, משחקי צלליות, סודוקו ועוד.
* "בעיטת פתיחה" - מדור בנושא ספורט.
* "חידה בלשית" - קומיקס ובו מיקי מאוס נתקל בתעלומה, ועל הקוראים לפתור אותה על פי הרמזים בציור.

בסוף נובמבר 2010 העיתון נסגר והוחלף בעיתון שקוראים לו "עולם הילדים" שהתחיל להופיע ב-29 בדצמבר 2010, אך לאחר שנה החליטו לסגור גם אותו והגיליון האחרון שלו יצא רק למנויים ב-27 בדצמבר 2011.

קטגוריה:דיסני
קטגוריה:ישראל: עיתוני ילדים ונוער
קטגוריה:ישראל: שבועונים
קטגוריה:מוצרי קבוצת ידיעות אחרונות
קניון איילון

קניון איילון, קומה ראשונה – קומת המסחר
נוף מבניין B.S.R.3 באזור התעשייה ב[[בני ברק. הקניון נראה בקדמת התמונה (הבניין עם הגוונים האדומים). משמאלו – אצטדיון רמת גן. מימינו – מגדל צ'מפיון מוטורס|ממוזער]]
קניון איילון הוא מרכז קניות הממוקם בעיר רמת גן, סמוך לאצטדיון רמת גן. הקניון, מקבוצת עזריאלי (שבבעלות איש העסקים דוד עזריאלי), נחנך ב-2 ביולי 1985 ונחשב לקניון הראשון בישראל.

== פעילות ==
המילה "קַניון" נכנסה לשפה העברית עם הקמתו של קניון איילון. את השם "קניון" המציא היזם, דוד עזריאלי עצמו, והוא שילוב של המילים "קניה" ו"חניון". השם נקלט בעברית ומשמש כיום לתיאור מרכזי קניות דומים. הבניין תוכנן על ידי קבוצת עזריאלי ואת תוכניות העבודה ביצע האדריכל נחום זולוטוב. בקניון איילון נפתח הסניף הראשון של רשת מקדונלד'ס בישראל ב-14 באוקטובר 1993.

הקניון מקורה וממוזג. החלק המקורי של הקניון, ובו כ-125 חנויות ועסקים, נמצא בקומת הקרקע ושטחו 25,000 מ"ר. לצד הקניון שוכן חניון גדול שבו כ-2,350 מקומות חניה לא מקורים.

קרבתו של הקניון לתל אביב ולבני ברק מושכת אליו מבקרים רבים מאזורים אלה. לאחריו קמו קניונים רבים נוספים באזור גוש דן, המתחרים בו על פלח הלקוחות.

=== האגף החדש של הקניון ===
ביולי 2006 נוספו לקניון שתי קומות חדשות ובהן קומפלקס בתי קולנוע גדול בשם יס פלאנט, בחסות חברת הלוויין הישראלית יס. באזור החדש 15 אולמות קולנוע ומסעדות מזון מהיר. מרכז בתי קולנוע החדש החליף את קולנוע "רב חן" (שנקרא קודם "רב-גן"), בו היו ארבעה אולמות בלבד והיה חלק מהקניון במשך למעלה מעשר שנים. המקום בו היו ממוקמים בתי הקולנוע הישנים הוסב לשדרת חנויות חדשה ובה כ-10 חנויות.

בשנת 2009 אושרה להפקדה תוכנית להרחבת הקומה השנייה בקניון. ב-2014 הוחל בבניית הקומה השנייה בהשקעה של 200 מיליון שקלים, וזו נפתחה בטקס חגיגי ב־10 במרץ 2015. בקומה החדשה 25 חנויות חדשות של מגוון מותגי אופנה המיובאים לישראל.

== תחבורה ציבורית ==

בסמוך לקניון ישנו מסוף אוטובוסים ממנו יוצאים קווי אוטובוס עירוניים ובינעירוניים רבים לאזור גוש דן והדרום.

== בתרבות ==
* בתחילת שנות ה-90 צולמו בקניון מספר סצנות לפרקים של סדרת הנוער "עניין של זמן".
* מספר מערכונים של "הקומדי סטור" צולמו בקניון.
* בסוף שנות ה-80 צולם בקניון קליפ לשירו של אהוד בנאי, "עבודה שחורה".

== קישורים חיצוניים ==

* 

== הערות שוליים ==

קטגוריה:רמת גן: מבנים
איילון
קטגוריה:רמת גן: כלכלה
מחזור סינודי

כוכבי לכת]]
מיקום הירח לאחר חודש סידרי ולאחר חודש סינודי (הסירטוט אינו בקנה מידה)
מחזור סינודי הוא פרק הזמן הדרוש לעצם שמימי כדי לחזור לאותו מופע יחסית לשמש, כפי שהוא נראה מכדור הארץ. 

מחזור (זמן) סינודי אינו זהה לזמן ההקפה של העצם, הואיל והוא נקבע ביחס לשלושת הגופים – השמש, העצם השמימי המקיף אותה, וכדור הארץ, שממנו רואים את העצם השמימי. כך למשל, הירח מקיף את כדור הארץ בכל 27.5 ימים בקירוב, אולם במשך זמן זה כדור הארץ עצמו, והירח המקיף אותו, ממשיכים במסעם מסביב לשמש. על מנת שהירח ייראה לצופה מכדור הארץ כאילו חזר לאותה נקודה ביחס לשמש, על הירח להמשיך להסתובב סביב כדור הארץ מעל יומיים נוספים. לכן לצופה בכדור הארץ, הרואה בשמש כנקודת ייחוס, נראה שהקפה של הירח סביב כדור הארץ לוקחת כ-29.5 יום. פרק זמן זה נקרא חודש סינודי, שהוא הזמן החולף בין שני אירועים בהם נראה "ירח מלא".

באופן דומה יום סינודי הוא הזמן שלוקח לעצם שמסתובב סביב עצמו לחזור למופע זהה ביחס לשמש. לדוגמה הזמן שחולף בן שתי זריחות של השמש.

בכוכבי לכת, באסטרואידים ובשביטים מחזור סינודי הוא פרק הזמן שבין שני מחזורים עוקבים שבהם העצם הנע סביב השמש נמצא בקו אחד עם השמש במבט מכדור הארץ, או כאשר עצם שמסלולו גדול ממסלול הארץ נמצא בשמיים מול השמש.

מקור השם הוא במילה היוונית סינודוס (Σύνοδος) שמשמעה "מפגש", לציון "צירוף" או "ישור" של שני גרמי שמיים או יותר.

==קישורים חיצוניים==
* 
* [https://www.bareket-astro.com/astro-edu-net/astrophysics-dictionary/148-סינודי מחזור סינודי – באתר לקסיקון מדעי החלל]
* [https://www.hayadan.org.il/covering-the-eclipse-0101001 הסבר על ליקוי חמה ומחזור סינודי] באתר [https://www.hayadan.org.il הידען]

קטגוריה:אסטרונומיה תצפיתית
קטגוריה:יחידות זמן
מצפה הכוכבים ארסיבו

מצפה אַרֶסִיבּוֹ (באנגלית: Arecibo Observatory) היה מצפה רדיו-טלסקופ בעל מפתח יחיד, השני בגודלו בעולם. המצפה נבנה בארסיבו שבפוארטו ריקו בין השנים 1960–1963.

ב-1974 שודרה מהמצפה הודעת ארסיבו, שהתבססה על רעיונות של פרנק דרייק. ב-2009 שודר תוכן RuBisCO המבוסס על העבודה של ג'ו דייוויס.

ב-2017 ניזוק ארסבו מהוריקן מריה. אחד הכבלים שתמכו במבנה נקרע. לאחר הערכת נזקים שנמשכה מספר חודשים, התברר שמצבם של הכבלים האחרים אינו מאפשר המשך הפעלה בטוחה של המתקן. ב-19 בנובמבר 2020 הודיעה הקרן הלאומית למדע שלא ניתן לתקן את המצפה, ולכן הוא יפורק, אחרי 57 שנות פעילות.

ב-1 בדצמבר 2020, לאחר שכבלים תומכים נוספים לא עמדו בעומס ונקרעו, קרס הטלסקופ באופן סופי שאינו ניתן לתיקון.

== קישורים חיצוניים ==

* 

* 
* [https://web.archive.org/web/20071011103947/http://www.hayadan.org.il/BuildaGate4/general2/data_card.php?U=no&ItemID=280165398&CNumber=10242994&lan=en&SiteName=hayadan&SearchType=Product&ValuePage=Product&BuyerID=284317266 סיפורו של אלפא - המכשיר שהורכב על טלסקופ הרדיו בארסיבו, פוארטו ריקו] (גלילאו)
* 
* 

==הערות שוליים==

קטגוריה:פוארטו ריקו: מבנים
קטגוריה:רדיו-טלסקופים
ארסיבו
קטגוריה:אנטנות
יעקב כהן (כדורגלן)

יעקב כהן (נולד ב-25 בספטמבר 1956) הוא כדורגלן עבר ישראלי שאת החלק החשוב בקריירה שלו עשה כמגן שמאלי בהפועל באר שבע איתה זכה בשתי אליפויות. שיחק במדי נבחרת ישראל ובמדי קבוצת ברייטון האנגלית. היה הכדורגלן הבאר שבעי הראשון אשר גדל במועדון ושיחק בליגה זרה.

== קריירה ==
החל את הקריירה בקבוצת הנוער של הפועל "השלושה" באר שבע כבר בגיל 13 ושיחק בתפקיד קשר שמאלי במשך ארבע עונות. זכה עם קבוצת הנוער באליפות ליגת הנוער. בשנת 1974, עונת האליפות הראשונה של הפועל באר שבע, בעת שהיה בן שבע עשרה וחצי, צורף לקבוצת הבוגרים ותופקד כמגן שמאלי מאחר שחיים יהודה, המגן השמאלי הקבוע, היה מצוי באותה עת בסכסוך על רקע כספי עם המועדון. מאמן הקבוצה, אמציה לבקוביץ', יישם בהצלחה רבה טקטיקה של שני מגינים תוקפים, שהייתה אז נחלת נבחרות וקבוצות אירופאיות בלבד. בבאר שבע מילאו תפקיד זה שני מגינים מהירים, טכניים ובעלי יכולת התקפית: אורי בנימין באגף הימני ויעקב כהן באגף השמאלי. כאמור, שינוי זה זכה להצלחה רבה והיה אחד מהסיבות העיקריות לזכייתה של הקבוצה בשתי אליפויות רצופות. כהן הצטיין בשילוב של משחק מהיר ואלגנטי ובמסירות מדויקות. נחשב גם למגן עקשן שסירב לוותר לאחר איבודי כדור.

ב-1979 קיבל הצעה מהקבוצה האנגלית ארסנל להצטרף לשורותיה. הפועל באר שבע סירבה לשחרר אותו וכהן נכנס לשנה של הסגר בה היה מנוע לשחק בקבוצה כלשהי ובנבחרת. ב-1981 הוא הפך לשחקן חופשי והחל להתאמן בארסנל. לטענתו, באותה עת היה הסגל בארסנל עמוס בכוכבים ובהם אף המגן השמאלי של נבחרת אנגליה, קני סנסום. ועקב חששו של כהן שלא יזכה כלל לשחק, הוא העדיף לחתום בקבוצה זוטרה בליגה האנגלית העליונה. קבוצת ברייטון, שרכשה גם את כדורגלן מכבי נתניה, משה גריאני, הציעה לו חוזה והוא החליט לחתום עליו. עקב קשיים בהשגת רישיון עבודה באנגליה הוא החל לשחק רק במחצית העונה. במשך שנה שיחק כהן לחלופין בהרכב הראשון ובקבוצת המילואים ולא זכה להצלחה גדולה.

ב-1981 קיבל הצעה לחוזה נדיב מאיש העסקים שלום גניש, שקנה את קבוצת בית"ר תל אביב, והחליט לשוב ולשחק בישראל. לאחר ששיחק בבית"ר תל אביב עבר למכבי תל אביב, ומשם להכח מכבי רמת גן, ואחר כך להפועל תל אביב, עמה זכה באליפות בעונת 1985/1986 תחת הדרכתו של דוד שווייצר. לאחר מכן שב לבית"ר תל אביב, ולבסוף עבר למכבי פתח תקווה, שם שיחק עד שפרש ממשחק פעיל בשנת 1989.

=== נבחרת ישראל ===
ב-4 בפברואר 1976 ערך כהן את הופעת הבכורה שלו בנבחרת ישראל, בהפסד 0–1 לנבחרת דנמרק. כהן השתתף במשחקי הנבחרת במוקדמות מונדיאל 1978 ובמוקדמות מונדיאל 1982. בסך הכול שיחק ב-19 משחקים בין ארציים וכבש שער אחד (בניצחון 2–0 על דנמרק בפברואר 1978). משחקו האחרון במדי הנבחרת היה משחקה האחרון במוקדמות מונדיאל 1982, ב-18 בנובמבר 1981, בהפסד 0–1 לנבחרת צפון אירלנד באצטדיון וינדזור פארק בבלפסט.

==לאחר הפרישה==
לאחר פרישתו מכדורגל, הצטרף כהן לעסק המשפחתי מאפיית "בית הבאגט" בבאר שבע.

== תארים ==
; הפועל באר שבע
* אליפות (2): 1974/1975, 1975/1976
* אלוף האלופים (1): 1974/1975

; הפועל תל אביב
* אליפות (1): 1985/1986

==קישורים חיצוניים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:באר שבע: כדורגלנים
קטגוריה:כדורגלני הפועל באר שבע
קטגוריה:כדורגלני ברייטון אנד הוב אלביון
קטגוריה:כדורגלני בית"ר תל אביב
קטגוריה:כדורגלני מכבי תל אביב
קטגוריה:כדורגלני הכח רמת גן
קטגוריה:כדורגלני הפועל תל אביב
קטגוריה:כדורגלני מכבי פתח תקווה
קטגוריה:כדורגלני נבחרת ישראל
קטגוריה:כדורגלנים ישראלים באנגליה
קטגוריה:ישראלים שנולדו ב-1956
ארסיבו

ארֵסיבּוֹ (Arecibo) הוא מחוז בפוארטו ריקו שנוסד בשנת 1616, 80 ק"מ מערבית לסן חואן. מתגוררים בו כ- 100,000 איש (2.5% מאוכלוסיית האי).

במצפה ארסיבו שבמחוז שוכן הרדיו-טלסקופ בעל מפתח יחיד הגדול ביותר בעולם.

==קישורים חיצוניים==

* 

קטגוריה:פוארטו ריקו
אורנה לביא פלינט

אורנה לביא-פלינט (נולדה ב-14 באוקטובר 1953) היא חוקרת טלוויזיה, ובעברה שחקנית, מדבבת, מפיקה ועורכת.

==ביוגרפיה==
לביא-פלינט דיבבה דמויות במספר סדרות הנפשה, ביניהן "הקוסם מארץ עוץ" (בתפקיד דורותי), "נילס הולגרסון" (המפקדת אקה ועוד אווזות), "גברת פלפלת", "רכבת ההפתעות", "פרפר נחמד", "טאו טאו", "המומינים", "אמא אווזה" ו"סיפורי מוש", אשר שודרו בטלוויזיה החינוכית.

מאוחר יותר הפכה לביא-פלינט לעורכת ומפיקה. הסדרות שבעשייתן לקחה חלק היו: "מסיבת גן", "המחסן של כאילו", "גינת ההפתעות" ו"זבנג" אשר מבוססת על הקומיקס הישראלי אותה יזמה, יצרה, ערכה והפיקה.
לביא-פלינט משמשת כקריינית בספרייה המרכזית לעיוורים.

לביא-פלינט היא בעלת תואר שני בספרות עברית, ותואר דוקטור בנושא מחקר העוסק בדרמה הישראלית בטלוויזיה. המחקר נעשה במסגרת התוכנית הבין תחומית בפקולטה לאומנויות של אוניברסיטת ת"א.

לביא-פלינט נשואה לאדריכל אילן פלינט, ואם לבן ובת. ב-27 בפברואר 2001 התאבד בנה בעת שירותו הצבאי. יש לה שלושה נכדים - ליאם, אנה, וטומי (טום)

==קישורים חיצוניים==

* [https://web.archive.org/web/20070927173459/http://asy.co.il/oz/Dorothy.html אורנה לביא פלינט] באתר הרשמי של סדרת הטלוויזיה [http://asy.co.il/kosem הקוסם מארץ עוץ]

==הערות שוליים==

קטגוריה:מדבבות ישראליות
קטגוריה:מדבבים ישראלים
קטגוריה:מפיקות טלוויזיה ישראליות
קטגוריה:מפיקי טלוויזיה ישראלים
קטגוריה:שחקניות קולנוע וטלוויזיה ישראליות
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:אמהות שכולות: חללי צה"ל
קטגוריה:עורכות ישראליות
קטגוריה:עורכים ישראלים
קטגוריה:ישראליות שנולדו ב-1953
קטגוריה:ישראלים שנולדו ב-1953
אונטואה

אונוטואה (באנגלית: Onotoa) הוא אטול אלמוגים במרכז האוקיינוס השקט המהווה חלק מאיי גילברט. האי הוא אחד ממחוזות רפובליקת קיריבטי. האי ממוקם 65 ק"מ מהאי טאמאנה והוא הקטן שבאיי גילברט.

האיים באטול מצויים בצידה המזרחי של הלגונה, ואילו בצידה המערבי מצויה שונית אלמוגים.

==קישורים חיצוניים==

קטגוריה:איי גילברט
קטגוריה:קיריבטי: אטולים
בראם כהן

בראם כהן (באנגלית: Bram Cohen; נולד ב-12 באוקטובר 1975), הוא מתכנת מחשבים יהודי-אמריקאי, הידוע בעיקר כמפתח רשת שיתוף הקבצים ביטורנט. הוא גם אחד ממייסדי קודזון, מארגן את מפגשי ההאקרים של סן פרנסיסקו, ואחד ממחברי קודוויל.

כהן מגדיר את עצמו כבעל תסמונת אספרגר. הוא אומר שהתסמונת מעניקה לו יכולת ריכוז מצוינת, אבל מקשה עליו לתקשר עם זולתו.

כהן גר כיום בסן פרנסיסקו, עם אשתו ג'נה ועם ילדיו.

==קישורים חיצוניים==
* 
* [https://web.archive.org/web/20121031110405/http://forums.acisrael.org/viewtopic.php?t=19 ריאיון עם בראם כהן] באתר קהילת אנשי הספקטרום האוטיסטי בישראל.

קטגוריה:ערכים שבהם תבנית בריטניקה אינה מתאימה
קטגוריה:סן פרנסיסקו: אישים
קטגוריה:ניו יורק: אישים
קטגוריה:יהודים בתעשיית המחשבים
קטגוריה:אמריקאים בתעשיית המחשבים
קטגוריה:מתכנתים אמריקאים
קטגוריה:מתכנתים יהודים
קטגוריה:אוטיסטים אמריקאים
קטגוריה:אנשי עסקים יהודים אמריקאים
קטגוריה:ביטורנט
קטגוריה:אמריקאים שהופיעו ברשימת טיים 100
קטגוריה:יהודים שהופיעו ברשימת טיים 100
קטגוריה:אמריקאים שנולדו ב-1975
מאיאנה

מאיאנה (באנגלית: Maiana) הוא אטול אלמוגים המצוי במרכז האוקיינוס השקט, והמהווה חלק משרשרת איי גילברט. האטול הוא מחוז ממחוזות רפובליקת קיריבטי.

צידו הצפוני והמזרחי של האטול הם אי אחד, ואילו צדו המזרחי של האטול הוא שונית אלמוגים תת-מימית. במרכז האטול מצויה הלגונה. אורכו של האטול 14 ק"מ ורוחבו 9.5 ק"מ.

==דמוגרפיה==
במאיאנה חיים כ-2000 תושבים, הכפר הכי גדול באי נקרא Bubutei והוא מכיל כ-500 איש. מרבית התושבים (כשלושת רבע) חיים בחלק הצפוני של האי.

מספר תושבי האי הוא יציב, והוא נשאר בסביבות 2000 תושבים מאז 1985.<ref></ref>

==קישורים חיצוניים==

== הערות שוליים ==

קטגוריה:איי גילברט
קטגוריה:קיריבטי: אטולים
לוס ואן ואן

לוס ואן ואן (Los Van Van) היא להקה קובנית אשר בראשה עמד הבסיסט חואן פורמל עד מותו ב-2014. ואן ואן, שהוקמה על ידי פורמל בשנת 1969, נחשבת לאחת מלהקות הטימבה (סגנון מוזיקה קובנית, הדומה לסלסה) הפופולריות ביותר בקובה ובעולם כולו. הלהקה זכתה בעברה בשני פרסי גראמי בקטגוריית "אלבום סלסה הטוב היותר". 

לוס ואן ואן פופולריים גם בישראל, הודות לסצנת הסלסה המפותחת בארץ. הלהקה אף ערכה שתי הופעות בישראל. הראשונה בשנת 2005 במסגרת הפסטיבל של זוהר זיו, והשנייה ב-2 בנובמבר 2016 בתל אביב. 

בין שיריה הידועים של לוס ואן ואן ניתן למצוא את "Temba, Tumba, Timba", "Chapeando", "Esto Te Pone La Cabeza Mala","El Negro Esta Cocinando", "Havana City" ורבים אחרים.

==קישורים חיצוניים==

* 

* [https://web.archive.org/web/20060902061700/http://www.timba.com/artists/losvanvan/index.asp מידע כללי ותמונות] מתוך אתר [http://www.timba.com timba.]

קטגוריה:מוזיקה לטינו-אמריקאית
קטגוריה:מוזיקה קובנית
קטגוריה:זוכי פרס גראמי
מז

מז (צרפתית: Meuse; הולנדית וגרמנית: Maas; ולונית: Mouze, נהגה מוּז) הוא נהר חשוב בצפון אירופה, הנובע בצרפת, חוצה את בלגיה ונשפך לים הצפוני בהולנד. אורכו הכולל של המז 925 קילומטר.

מקור הנהר נמצא ברמת לָאנְגְר (Langres) בצרפת, ומשם הוא זורם צפונה על פני העיירה סדאן וחוצה את הגבול הבלגי. הוא עובר בערים דינאן ונאמור, שם הוא מתמזג עם הסאמבר. אחרי נאמור עובר הנהר בשולי הארדנים וחוצה את לייז', שם הוא מתמזג עם הנהר אורת. לאחר מכן מהווה הנהר חלק מן הגבול בין בלגיה והולנד, וחוצה את העיר מאסטריכט (שם העיר פירושו "חציית המז" - "טריכט" נגזר מהמילה הלטינית traiectum, חצייה). בהולנד ממשיך הנהר צפונה דרך פנלו ופונה מערבה, ויוצר יחד עם הריין והסכלדה מערכת גדולה של דלתה. הנהר ההיסטורי נסתם בסחף (והיום הוא פלג קטן הנקרא Oude Maasje, "המז הקטן והישָן"), והמים מוטים לשני נהרות מעשה ידי אדם: ה-afgedamde Maas (המז הסכור) וה-Bergse Maas ("המז של בֶּרְך", על שם העיירה חֶרְטְראוּדֶנבֶּרְך שבקרבת מקום). הבֶּרְכְסֶה מָאס מתמזג עם כמה נהרות נוספים ונשפך לים הצפוני.

רוב אורכו של הנהר עביר לכלי שיט: בהולנד ובבלגיה הנהר הוא חלק מתשתית ענקית של נתיבי שיט ותעלות, המחברת את נמלי אנטוורפן, אמסטרדם ורוטרדם עם ערי התעשייה במעלה הנהר: דן בוס, פנלו, מאסטריכט, לייז' ונאמור. דרומית לנאמור יכולים לעבור רק כלי שיט קטנים יותר, אבל דוברה באורך 100 מטר עדיין יכולה לשוט עד לעיר הגבול הצרפתית ז'יבֶה (Givet). משם ואילך יכולות אסדות קטנות יותר לשוט בתעלה הנקראת תעלת המז לאורך 272 קילומטר. 

על שם המז נקרא זוחל ימי מתקופת הקרטיקון, מוזאזאורוס. המאובנים הראשונים שלו נתגלו מחוץ למאסטריכט ב-1780.

==המז בתרבות==
המשורר שארל פגי שם בפי ז'אן ד'ארק, שנולדה בדומרמי שעל שפת המז, את השורות הבאות:

בשירו של ז'אק ברל "שלג יורד בלייז'" מוזכר המז מספר פעמים. בין השאר מופיעה בו השורה Croissant noir de la Meuse sur le front d'un clown blanc ("המז סהר שחור על מצחו של ליצן לבן"). 

בהמנון גרמניה הישן מופיעה השורה השנויה במחלוקת "מן המאס ועד הממל", לפיה משתמע כי שטח גרמניה משתרע מהנהר מז במערב ועד ליטא במזרח. בית זה אינו מושר עוד היום ונחשב כפוגעני.

== קישורים חיצוניים ==

* 

המז באזור הארדנים בצרפת

קטגוריה:בלגיה: נהרות
קטגוריה:צרפת: נהרות
קטגוריה:הולנד: נהרות
קטגוריה:נהרות גבול
שם הוורד

שם הוורד (באיטלקית: Il nome della rosa) הוא רומן מתח פילוסופי-היסטורי מאת אומברטו אקו. הספר נכתב באיטלקית ולטינית, פורסם באיטליה ב-1980 ותורגם לעברית ב-1987 על ידי עמנואל בארי. הספר היה רב מכר בינלאומי ועד שנת 1990 נמכרו כ-10 מיליון עותקים. בשנת 1991 טען סופר יווני שאומברטו אקו העתיק חלק גדול סיפור העלילה מספר שכתב ב-1964.

==עלילת הספר==
עלילת הספר מתרחשת באיטליה בשנת 1327, ועוסקת בסדרת רציחות מסתוריות המתרחשות במנזר, בו אמורים להתכנס נציגיהם של ראשי העולם הדתי והפוליטי באירופה באותה תקופה. הסיפור הבלשי והמציאות הפוליטית של אותה עת, מנוקזים למנזר, המצוי בצפון איטליה ובו מתרחשת רוב עלילת הרומן. הוויכוח התאולוגי והקרע בכנסייה הקתולית של אירופה במאה ה-14, בין האפיפיורות (אשר שכנה אז באביניון) ובין כמה מסדרי נזירות חזקים, מהווים רקע היסטורי אמיתי לסיפור המתח הבלשי. המספר הוא אדסו ממלק, נער המועמד לנזירות במסדר הבנדיקטיני אשר מלווה את מורו, האח הפרנציסקני ויליאם מבסקרוויל . דמותו נקראת על שם הנזיר והפילוסוף בן המאה ה-14, ויליאם איש אוקאם, ומאזכרת את הספר כלבם של בני בסקרוויל מסדרת הבלש שרלוק הולמס. אדסו וויליאם מנסים יחד לפתור את התעלומות האופפות את המנזר בו הם מתארחים. ככל שמתקדמת העלילה נרצחים כמה חברי מסדר נוספים. במקביל, מגלה ויליאם ספרייה אשר למעשה היא מבוך ואשר יש חשד כי ספר אשר נמצא בה הוא הפתרון לעלילת הרצח, במקביל הוא מגלה את כוחו החתרני של הצחוק ואת שיוכו לפרשת הרצח. לבסוף, מגיע ויליאם, הנזיר החוקר להתמודדות פנים מול פנים עם האינקוויזיציה, בראשות הנזיר הדומיניקני ברנרדו גוּי, אך בעזרת דדוקציה מתוחכמת, מצליח לפתור את פרשת הרצח. לאורך הסיפור פוגש המספר בכוחות הפועלים באירופה של ימי הביניים, מגלה בתוכו את יצריו כנער מתבגר ולומד ממורו המשכיל שיעורים בתאולוגיה, פילוסופיה והיגיון בלשי פשוט.

==מבנה הספר==
עלילת הספר פרושה על פני שבעה ימים כאשר כל יום מחולק לתתי פרקים על-פי שעות התפילה של בני המסדר הבנדיקטיני. כך שתתי הפרקים הם לרוב:
*אשמורת לילה
*אשמורת בוקר
*בוקר
*לקראת מנחה
*ערבית

==הפן הפילוסופי של הספר==
במישור הפילוסופי ניתן לראות ברומן תצוגה של המתודה הסכולסטית, שיטה אשר הייתה נפוצה במאה ה-14. ויליאם מבסקרוויל, מפגין את יכולתו להסיק מסקנות מדדוקציה ובעיקר מסילוגיזם. הוא אינו מוכן לקבל את הרעיון כי המסדר נרדף על ידי השפעות שטניות. ויליאם משתמש בשיטה האמפירית על מנת להוכיח כי האלימות במנזר נובעת למעשה ממעשים ארציים ולא שמימיים. בשעה שהוא נוקט בגישה דיאלקטית, הוא ממשיך את מחקרו עד להסקת המסקנות לגבי המניע לרצח.

==עיבוד הספר לסרט==

בשנת 1986 עובד הספר לסרט בבימויו של ז'אן-ז'ק אנו, בשם "שם הוורד", כשאת שני התפקידים העיקריים ויליאם מבסקרוויל ואדסו ממלק שיחקו בהתאמה שון קונרי וכריסטיאן סלייטר באחד מתפקידיו הראשונים בקולנוע. עלילת הסרט בניגוד לעלילת הספר פחות פילוסופית ויותר בלשית אך שומרת על נאמנות היסטורית לתקופה בזכות ייעוצו ההיסטורי של ז'אק לה גוף. הסרט זכה בפרס סזאר לסרט הזר הטוב ביותר.

==קישורים חיצוניים==

* 
* 
* 
* 
* 
* אומברטו אקו (1987), [http://books.google.com/books?id=eLuERkt3gaEC&printsec=frontcover שם הורד], באתר Google Books, 
* מאיר בר-אילן, [https://faculty.biu.ac.il/~barilm/articles/publications/publications0014.html 'הרקע היהודי של שם הורד'], זהות, ה (תשמ"ח) עמ' 115-120
==הערות שוליים==

קטגוריה:רומנים (סוגה ספרותית)
קטגוריה:ספרי אומברטו אקו
קטגוריה:ספרים שעובדו לסרטים
קטגוריה:רומנים היסטוריים
קטגוריה:ספרי 1980
קטגוריה:ספרי זמורה ביתן
קטגוריה:100 הספרים של המאה של לה מונד
סקר קוד

סקר קוד (code review) בהנדסת תוכנה הוא הליך בו קוד המקור של התוכנה נבדק לגילוי הפרה של כללי אצבע בתכנות, טיפול בשגיאות והיבטים אחרים הקשורים לאיכות הקוד. הבדיקה מתבצעת באופן ידני על ידי קריאה שיטתית וביקורתית של קוד המקור (וההסברים הנלווים), בדרך כלל על ידי עמית מנוסה של כותב הקוד. בנוסף, נהוגים גם סקרי קוד הממוקדים בהיבטים קריטיים של מערכות תוכנה כגון אבטחת מידע וביצועים.

סקר קוד נחשב כחלק מבדיקות קופסה לבנה המניחות שקוד המקור של התוכנה זמין לבודק, ולפיכך ניתן לסקור את ההתנהגות הפנימית של התוכנה, נוסף על השוואת הפלט לערכים צפויים כלשהם.

סוג מיוחד של סקר קוד מתמשך נהוג במתודולוגיית פיתוח התוכנה XP באמצעות טכניקת תכנות בזוגות.

ישנם כלים, כגון גריט, המיועדים לסקירת שינויים מוצעים. ההנחה היא שהקוד הקיים הוא כנראה באיכות טובה, אבל בשינויים בקוד יש סיכוי גבוה יותר לכניסת בעיות חדשות.
==ראו גם==
* סקר עמיתים
* JSHint

קטגוריה:תכנות
קטגוריה:בדיקות תוכנה
קטגוריה:הנדסת תוכנה
בית הספר הממ"ד כפר אדומים

בית הספר הממ"ד הניסויי כפר אדומים הוא בית ספר יסודי משותף לדתיים ולחילוניים הממוקם בכפר אדומים.

== על בית הספר ==
בית הספר משלב תלמידים דתיים, חילוניים ומסורתיים. על בסיס מאפיין זה נבחר בית הספר בשנת 2007 להיות בית ספר ניסויי.

בית הספר הוקם בשנת 1980 והיה בית הספר הראשון במדינה המשותף לדתיים ולחילוניים. בעקבות בית הספר בכפר אדומים קמו בתי ספר משותפים נוספים, כגון בית הספר קשת בירושלים, בית הספר בבית חורון ובית הספר בתקוע.

בית הספר הוכר על ידי המשרד להגנת הסביבה כבית ספר ירוק. בית הספר מקיים תוכניות לימודים בנושא איכות הסביבה בנוסף להתחייבותו לחיסכון במשאבים ולמיחזור.

בשנת 2010 נבחר בית הספר כ"בית ספר מדגים" מטעם משרד החינוך בתוכנית של "התאמת מערכת החינוך למאה ה-21".

== דתיים וחילוניים ==
בחלק מהשיעורים מתפצלים התלמידים לשתי קבוצות. במקביל לתפילה מתקיים "שיח שחרית", הכולל פעילויות שונות. במקביל לשיעורים גמרא, משנה והלכה מתקיימים שיעורים בנושאים מגוונים, כגון מחשבת ישראל, ספרות והיסטוריה. הבחירה לגבי השתתפות בשיעור מסוים נעשית על ידי התלמידים בשיתוף הוריהם.

בית הספר משתף פעולה עם שבט יהודה של תנועת צופים הפועל בכפר אדומים, שמשותף גם הוא לדתיים ולחילוניים.

בשנת 2006 התקיים בנאות קדומים מפגש של שבעה בתי ספר משותפים לדתיים וחילוניים, ונערכה פעילות משותפת.

== התלמידים וצוות המורים ==
בית הספר משמש כבית ספר אזורי, בעיקר לתלמידים המתגוררים ביישובים המשותפים בגוש אדומים - כפר אדומים, אלון ונופי פרת. בבית הספר לומדים למעלה משמונה מאות תלמידים בכיתות א'-ח'.

בשנת 2008 הצטרפה לבית הספר כיתת אולפן של תלמידים עולי אתיופיה ממרכז הקליטה במבשרת ציון.

צוות המורים, ההנהלה והמזכירות מגיע ברובו מהיישובים כפר אדומים, אלון ונופי פרת, ומקצתו גם מיישובים נוספים באזור ואף מירושלים.

ב-24 ביוני 2010 נערכו חגיגות שלושים שנה לבית הספר, במהלכן התקיימו פגישות מחזור, במעמד חבר הכנסת זבולון אורלב, הרב מיכאל מלכיאור, יושב ראש המועצה האזורית מטה בנימין אבי רואה ומייסדי בית הספר.

בשנת 2014 הוקם בכפר אדומים התיכון המשותף כ.א.ן, תיכון משותף לדתיים ולחילוניים שהוא המשך לבית הספר היסודי. בשנה זו התפצל בית הספר היסודי לשני אשכולות: אשכול צעיר א'-ד' ואשכול בוגר ה'-ח', אשר כל אחד מהם שוכן במבנה נפרד.

==קישורים חיצוניים==
* 

כפר אדומים
קטגוריה:מועצה אזורית מטה בנימין: חינוך
פרס גויה

פרס גויה (ספרדית: Premios Goya) הוא פרס האקדמיה הספרדית לקולנוע, ומקביל לפרס אוסקר האמריקאי, גם באופי הטקס וסוג הפרסים המוענקים.

הטקס קרוי על שמו של פרנסיסקו דה גויה, צייר ספרדי בן המאה השמונה עשרה והפרס הניתן הוא דמות ברונזה של ראשו של הצייר, שעוצב על ידי הפסל חוסה לואיס פרננדז.

טקס חלוקת פרסי גויה הראשון התקיים בשנת 1987, כשנה לאחר הקמת האקדמיה הספרדית לקולנוע. הטקס מתקיים אחת לשנה בשלהי ינואר או תחילת פברואר, וניתנים בו 28 פרסים בקטגוריות השונות לסרטים ספרדים שהופקו בשנה שחלפה. הסרט שזכה במספר הפרסים הרב ביותר היה סרטו של אלחנדרו אמנבר "הים שבפנים" (Mar adentro) עם 14 פרסים כולל פרס הסרט הטוב ביותר, בשנת 2004.

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
גויה
קטגוריה:קולנוע בספרד
קטגוריה:פרס גויה
לגונה

לגונה ב[[פולינזיה הצרפתית.]]
לָגֿוּנָה היא גוף מים רדוד המופרד מגוף מים גדול יותר ברצועת חול, איי מחסום או שונית, אשר יכולים להימצא מתחת לפני המים או מעליהם.

==מקור המונח==
מקור השם של תצורת הנוף במילה הוונטית "לגונה", אשר התגלגלה מהמילה הלטינית "לאקונה", ומשמעותה "ריק". במקורו התייחס המונח ללגונת ונציה הנמצאת בין איי ונציה לבין האי לידו, המפריד אותה מהים האדריאטי.

==לגונות חוף==
לגונות חוף הן לגונות הממוקמות בסמוך לחופים בהם אין הפרשי גאות ושפל ניכרים. לגונות חוף קיימות בכ-13% מכלל החופים. ללגונות אלה פתחים מוגבלים אל הים. כתוצאה מכך, מהווה הלגונה בית גידול השונה באופן ניכר מהים הפתוח. הלגונה נבדלת מהים במאפיינים רבים, בהם הטמפרטורה, המליחות ובכמות החמצן המומס במי הלגונה.

==ראו גם==

*אטול
*אטולים ברחבי העולם
*לגונות בעולם

==קישורים חיצוניים==
* [http://www.sms.si.edu/irlspec/Whatsa_lagoon.htm מהי לגונה?] 

*
קטגוריה:ערכים שבהם תבנית בריטניקה אינה מתאימה
קטגוריה:צורות נוף
קטגוריה:גופי מים
הרמן אמיל פישר

הרמן אמיל לואי פישר (בגרמנית: Hermann Emil Louis Fischer; 9 באוקטובר 1852 – 15 ביולי 1919) היה כימאי גרמני, חתן פרס נובל לכימיה לשנת 1902, "על עבודתו בסינתזת סוכר ופורין". פישר נודע בעיקר על עבודתו על סוכרים, גלוקוז וקפאין. ערך מחקרים ראשונים לצורך פענוח הרכב החלבונים. ב-1875 השתמש בהידרזין על מנת להפריד ולזהות את הסוגים השונים של פחמימות בתערובות לא טהורות. הוא הבהיר בפרוטרוט את מבנה הפורינים. פישר הראה שהפורינים הם מולקולות בעלות חשיבות עליונה בתאים חיים, בהיותם מרכיבים של ATP, חומצות גרעין (DNA, RNA) ותרכובות אחרות..

==קורות חייו==
פישר נולד באויסקירכן (Euskirchen), בסמוך לקלן ללאורנץ פישר, איש עסקים וליוליה, בת לבית פנסגן. לאחר שסיים את לימודיו בבית ספר בבון בהצטיינות יתרה, ביקש ללמוד את מדעי הטבע, אך אביו כפה עליו לעבוד בעסק המשפחתי, עד שקבע כי בנו אינו מתאים לעבודה זו. על פי האוטוביוגרפיה שלו, אביו אמר עליו שהוא טיפש מדי מכדי להיות איש עסקים, ועל כן עליו להיות סטודנט.

לאחר מכן החל פישר את לימודיו באוניברסיטת בון בשנת 1871, ושנה לאחר מכן עבר לאוניברסיטת שטרסבורג בהשפעת בן דודו אוטו פישר. בשנת 1874 הוענק לפישר תואר דוקטורט עבור מחקרו בפתלאין (תרכובת) והוא התמנה למשרת הוראה באוניברסיטה. שנה לאחר מכן, ב-1875, עזב פישר את האוניברסיטה ועבר בעקבות אחד ממוריו לאוניברסיטת מינכן, שם התמנה למרצה לכימיה. בשנת 1881 הפך פישר למרצה באוניברסיטת אויסקירכן, עיר הולדתו. בשנת 1888 הוזמן פישר להורות כימיה באוניברסיטת וירצבורג (Würzburg), שם נשאר עד לשנת 1892, עת הוצע לו לרשת את א. וו. הופמן (Hofmann) בקתדרה לכימיה באוניברסיטת ברלין. פישר כיהן במשרה זו עד למותו בשנת 1919.

הוא גילה מספר תגובות כימיות הנקראות על שמו. הוא הציע את התאוריה של "מנעול-מפתח" כמנגנון הפעולה של אנזימים כמו כן, הוא פיתח שיטה נוחה לרישום דו־ממדי של מולקולות תלת-ממדיות, שיטה אשר קרויה כיום היטל פישר. השיטה שימושית מאוד לרישום מולקולות כיראליות. על-שמו נקראת גם מדליה המחולקת על ידי האגודה הכימית הגרמנית.

==ראו גם==
* היטל פישר

== קישורים חיצוניים ==

* 
* 

קטגוריה:כימאים גרמנים
קטגוריה:זוכי פרס נובל לכימיה
קטגוריה:זוכי פרס נובל גרמנים
קטגוריה:זוכי מדליית דייווי
קטגוריה:זוכי מדליית אליוט קרסון
קטגוריה:בוגרי אוניברסיטת בון
קטגוריה:חברי האקדמיה למדעים ולאמנויות של גטינגן
קטגוריה:כימאים אורגניים
קטגוריה:סטריאוכימאים
קטגוריה:גרמנים שנולדו ב-1852
קטגוריה:גרמנים שנפטרו ב-1919
טומטינה

טומטינה 2014
טומטינה (בוולנסית: Tomatina) הוא פסטיבל שנתי המתקיים בעיר בוניול (Buñol) שבקהילה האוטונומית ולנסיה בספרד, שבמסגרתו נערכת מלחמת עגבניות בהשתתפות עשרות אלפי בני אדם.

הפסטיבל נערך כל שנה לקראת סוף חודש אוגוסט, ומלחמת העגבניות חותמת אותו, ביום רביעי האחרון בחודש. עשרות אלפי תיירים מגיעים מכל העולם לעיר כדי להשתתף במלחמה שבה איש אינו נפגע למעט פגיעות של עגבניות. הפסטיבל עצמו אורך כמה ימים, שבמהלכם מתקיימים מופעי מוזיקה, זיקוקין די-נור ותהלוכות וכן תחרות בישול מסורתית. 

בבוקר המלחמה נתלה בשר חזיר על עמוד גבוה. על המשתתפים לנסות ולהגיע בכוחות עצמם אל הבשר, כאשר הם מטפסים אחד על השני בניסיון להגיע אליו. מהרגע שבו אחד האנשים מצליח להוריד את הבשר וזוכה בו, נפתחת מלחמת העגבניות. את הנשק למלחמה מספקות עשרות משאיות המביאות יותר מ-100 טונות של עגבניות אל מרכז העיר. את פתיחת הקרב, ואת סיומו לאחר שעה בדיוק, מציינים בירי תותח.

החל משנת 2013, הכניסה לפסטיבל כרוכה בתשלום ומספר המשתתפים מוגבל, מסיבות בטיחותיות.

המסורת החלה בשנת 1945 בערך, אך מקורו של הפסטיבל אינו ברור. ייתכן כי הוא התפתחות של קרב אוכל קטן שהפך למסורת, או התפתחות של התפרעות בעקבות התהפכותה של משאית עמוסת עגבניות.

==ביקורת==
יש המבקרים את האירוע בטענה כי הוא בזבוז של אוכל, בעוד שבעולם יש מיליוני אנשים רעבים.

== ראו גם ==
* הטחת עוגה

== קישורים חיצוניים ==

* 
* [http://www.tomatina.es/ האתר הרשמי של האירוע] 
* 
* 

קטגוריה:פסטיבלים
קטגוריה:ולנסיה (קהילה אוטונומית): תרבות
קטגוריה:עגבנייה
עפקו

[[סמליל החברה]]

עפקו אביאיישן (Apco Aviation) היא חברה ישראלית המייצרת מצנחי רחיפה, אשר הוקמה בשנת 1982 על ידי אנטולי קוהן.

החברה עוסקת בייצור מצנחי רחיפה, רתמות, מצנחים רזרביים ומוצרים נוספים המיועדים לספורט הרחיפה. מפעל החברה ממוקם באזור התעשייה של קיסריה. המפעל משתרע על שטח של 3200 מ"ר והוא מהמפעלים הגדולים בעולם למוצרים אלו. לחברה מעל 60 מפיצים ברחבי העולם. 

הדגם הראשון אשר יוצר בחברה היה ה-"Series K", בשנת 1982.

== קישורים חיצוניים ==

* 

== הערות שוליים ==

קטגוריה:ישראל: תעשייה
טורנה (נהר)

נהר טוֹרְנֶה (בפינית: Tornionjoki, בשוודית: Torne älv) הוא נהר השוכן בצפון שוודיה ופינלנד.

הנהר טורנה משמש בחצי מאורכו כקטע מהגבול בין פינלנד לשוודיה. זרימתו של הנהר מתחילה מאגם טורנה, סמוך לגבול עם נורווגיה, וממשיכה 522 קילומטרים דרומית מזרחית לכיוון המפרץ הבוטני. זהו הנהר הגדול ביותר במחוז נורבוטן שבצפון שוודיה, הן באורכו והן באזור קו פרשת המים שלו.

בשנת 1809, כשנחתמה ברית האמינה שדרכה שוודיה איבדה את האזורים שהוסמכו לפינלנד של היום לאימפריה הרוסית, נבחר נהר טורנה יחד עם נהר מואוניו ונהר קנקמה לתפקד כגבול טבעי המפריד בין שוודיה לבין הדוכסות הפינית החדשה של רוסיה (כיום פינלנד), מה שגרם ליצירת המחוזות לפלנד ווסטרבוטן.

עד היום, בדרך כלל, לערים ששוכנות סמוך לנהר טורנה ניתנים שמות גם בשוודית וגם בפינית.

==קישורים חיצוניים==

* 

קטגוריה:פינלנד: נהרות ונחלים
קטגוריה:שוודיה: נהרות ונחלים
קטגוריה:נהרות גבול
קטגוריה:נהרות הנשפכים לים הבלטי
קטגוריה:גבול פינלנד–שוודיה
תרבות הנגד

סמל השלום), שעוצב על ידי התנועה לפירוק נשק גרעיני, הפך מאוחר יותר למזוהה עם התנגדות למלחמת וייטנאם.]]
תרבות הנגד היא מונח בסוציולוגיה המתאר תת-תרבות שערכיה ונורמות ההתנהגות שלה שונה מהותית מאלה של הזרם המרכזי של החברה. תרבות נגד מבטאת את האתוס והשאיפות של אוכלוסייה מסוימת בעידן מוגדר היטב. כאשר הכוחות המתנגדים מגיעים למסה קריטית, תרבויות נגד יכולות לגרום לשינויים תרבותיים דרמטיים. דוגמאות בולטות לתרבויות הנגדיות באירופה ובצפון אמריקה כוללות את התנועה הרומנטית (1790-1840), הבוהמה (1850-1910), ותרבות הנגד המקוטעת יותר של דור הביט (1944-1964), ובעקבותיה תרבות הנגד הגלובלית של שנות השישים (1964-1974), אשר מזוהה בדרך כלל עם תת-התרבות של ילדי הפרחים. ותת-התרבות הפאנק המגוונת של שנות השבעים והשמונים. טביעת התחדיש מיוחסת לסופר וסוציולוג תאודור רוזאק בשנת 1969.

==ראו גם==
* תת תרבות

== קישורים חיצוניים ==

* 
* [http://www.icast.co.il/default.aspx?p=Podcast&id=413530&cid=420680 תוכנית רדיו מוקלטת בת שעה בנושא תרבות הנגד בישראל], מתוך: [http://www.icast.co.il/default.aspx?p=Podcast&id=413530 פה ושם בארץ ישראל- פודקסט].
* 
* [http://graduss.com/?todo=show_creo&cid=26 הצהרת סופרים הנגד של היהודים ברוסיה]

== הערות שוליים ==

*
קטגוריה:ערכים שבהם תבנית בריטניקה אינה מתאימה
קטגוריה:סוציולוגיה
קטגוריה:מחאה
קרמס אן דר דונאו

קרמס אן דר דונאו (או בקיצור קרמס; בגרמנית: Krems an der Donau, בתרגום חופשי: "קרמס שעל הדנובה") היא עיר במדינת אוסטריה תחתית שבאוסטריה. העיר נמצאת בקצה עמק ואכאו על גדות נהר הדנובה, בוואלדפירטל. העיר נחשבת בפני עצמה לאחד ממחוזות אוסטריה תחתית.

העיר היא אחד ממרכזי ייצור היין החשובים באוסטריה, בשל מיקומה בקצהו של עמק הוואכאו, שבו גדלים היינות הלבנים המשובחים של אוסטריה.

האתר החשוב בעיר הוא שטיינר טור, שער ובראשו מגדל מימי הביניים. השער נבנה ב-1480 כחלק מחומת העיר, עוצב בהמשך בסגנון בארוק, ושופץ ב-2005.

במאה ה14 חי ופעל בעיר הרב ישראל מקרמס, בעל הגהות אשרי.

==התפתחות אוכלוסיית העיר==
{| class="wikitable sortable"
|- 
! שנה !! מספר תושבים
|-
| 1971 || 23,932
|-
| 1981 || 23,713
|-
| 1991 || 22,783
|-
| 2001 || 23,076
|-
| 2006 || 23,250
|-
| 2018 || 24,610 
|-
|}

==ערים תאומות==
* 
* 
* 
* 
* 
* 

== גלריה ==
<gallery>
קובץ:Krems - Steinertor (1).JPG|שער שטיינר
קובץ:Krems an der Donau, Obere Landstraße (1).jpg|מראה רחוב בעיר
</gallery>

==קישורים חיצוניים==

* 

* 

==הערות שוליים==

קטגוריה:אוסטריה תחתית: ערים